नॉस्टेल्जिया को माना जाता था बीमारी, हैरी पॉटर से आया वर्ड मगल
Fascinating Stories Behind English Words - English Language and Vocabulary आज हम आपको ऐसे ही 7 अंग्रेजी शब्दों की रोमांचक कहानियां सुनाएंगे, जो आपकी इंग्लिश नॉलेज को मजबूत करेंगी।
करियर फंडा में स्वागत!
इंग्लिश वर्ड्स सीखने में एक नया आयाम
‘सात अंग्रेजी शब्दों की रोमांचक कहानियों’ की सीरीज में आज यह हमारा चौथा आर्टिकल है।
हम जो भी शब्द बोलते या लिखते हैं, उनमें से प्रत्येक का लम्बा इतिहास रहता है, कई सालों का। इनमें से कुछ के साथ रोमांचक कहानियाँ जुड़ी हैं जो बहुत कुछ सिखाती हैं। आज हम आपको ऐसे ही 7 अंग्रेजी शब्दों की रोमांचक कहानियां सुनाएंगे, जो आपकी इंग्लिश नॉलेज को मजबूत करेंगी।
तो तैयार हैं, 'वोकैबुलरी डेवलपमेंट' यात्रा के लिए?
सात इंग्लिश वर्ड्स और उनकी रोचक दास्तान
1) SERENDIPITY (सेरेडिंपिटी)
यह शब्द ‘संयोग’ या ‘दुर्घटना’ से होने वाले ‘सुखद या लाभकारी परिणाम’ को दर्शाता है।
यह प्राचीन फारसी कहानी ‘द थ्री प्रिंसेस ऑफ़ सेरेडिंप’ से आता है, जिसमें तीन राजकुमार दुर्घटना या भाग्य से निरंतर नई-नई चीज़ों की खोज करते जाते हैं। 'सेरेन्डिप' श्रीलंका का एक पुरातन नाम था। ये अंग्रेजी शब्द अंग्रेज लेखक होरेस वालपोल ने 1754 में बनाया था।
बढ़िया है ना! मजा आया?
2) MUGGLE (मगल)
यह शब्द जे.के. रोलिंग की हैरी पॉटर श्रृंखला द्वारा लोकप्रिय हुआ। इस शब्द का अर्थ एक ऐसे व्यक्ति से है जिसके पास कोई जादुई शक्ति नहीं है। रोलिंग के अनुसार, उन्होंने "मग" शब्द ब्रिटिश स्लैंग में किसी भोले-भाले व्यक्ति के लिए उपयोग किये जाने वाले शब्द से लिया है।
कहानी के जरिए वर्ड की ओरिजिन सीखने से हमें परमानेंट लर्निंग होती है।
3) TRISKAIDEKAPHOBIA (ट्रिस्काइडेकाफोबिया)
यह शब्द संख्या 13 के डर को बताता है।
यह ग्रीक शब्द ‘ट्रिस’ जिसका अर्थ है तीन, ‘काई’ जिसका अर्थ है 'और' तथा ‘डेका’ जिसका अर्थ है 'दस' को मिलाकर बना है।
13 नंबर का डर अक्सर अंधविश्वास से जुड़ा हुआ है और कई संस्कृतियों में इसे अशुभ माना जाता है। कई बिल्डिंग्स में बाहरवीं के बाद सीधे चौदहवी मंजिल होती है, अर्थात अंक 13 को इग्नोर किया जाता है। वैसे भारत में इसका इतना डर नहीं होता है।
बढ़िया है ना! मजा आया?
4) NOSTALGIA (नॉस्टेल्जिया)
'नॉस्टेल्जिया' शब्द ग्रीक शब्द नोस्टोस (वापसी) और एल्गोस (दर्द) से निकला है।
नॉस्टेल्जिया का शाब्दिक अर्थ है, किसी के मूल स्थान पर लौटने की इच्छा से पैदा हुई पीड़ा। यह शब्द स्विस चिकित्सक जोहान्स होफर द्वारा यूरोपीय सम्राटों की सेवा में लगे स्विस भाड़े के सैनिकों द्वारा प्रदर्शित लक्षणों को बताने के लिए गढ़ा गया था। होफर के अनुसार यह एक बीमारी थी जिसके लक्षण- घर की बहुत याद आना, रोना, चिंता, घबराहट, एनोरेक्सिया (बहुत अधिक खाना) और इन्सोम्निया (अनिद्रा) आदि हो सकते हैं।
बढ़िया है ना? सीख रहे हैं इंटरेस्टिंग तरीके से?
5) DECIMATE (डेसिमेट)
इस शब्द का अर्थ है किसी चीज या किसी के बड़े हिस्से को नष्ट करना या मारना।
डेसिमेट का पहली बार 1600 में उपयोग किया गया था और यह लैटिन शब्द डेसीमेटस से लिया गया था, जिसका अर्थ था "हर दसवें को हटाना या नष्ट करना"। इसकी उत्पत्ति प्राचीन रोम में हुई थी, जहां इसका इस्तेमाल एक सैन्य दंड का वर्णन करने के लिए किया जाता था जिसमें एक इकाई में हर दसवें सैनिक को मार दिया जाता था।
पांच मज़ेदार कहानियां हो गईं देखते देखते!
6) QUIXOTIC (क्विकशॉटिक)
इस शब्द का अर्थ अत्यधिक आदर्शवादी, अवास्तविक या अव्यवहारिक है।
यह मिगुएल डे सर्वेंटेस के उपन्यास के एक पात्र डॉन क्विक्शॉट से लिया गया है। डॉन क्विक्शॉट एक शिष्ट, रोमांटिक औ साहसी पात्र हैं जो अक्सर असंभव खोज और रोमांच की खोज में रहता है।
बढ़िया है ना! मजा आया?
7) UTOPIA (यूटोपिया)
यह शब्द एक काल्पनिक स्थान या समाज को संदर्भित करता है जो 'पूर्ण' या 'आदर्श' है।
इसका उपयोग पहली बार सर थॉमस मोर ने अपनी पुस्तक "यूटोपिया" में किया था, जो 1516 में प्रकाशित हुई। यह दो ग्रीक शब्दों ‘ओउ’ (ou) यानी नहीं और ‘टॉपोस’ यानी स्थान को मिलाकर बनाया गया है। इस प्रकार इसका अर्थ हुआ एक ऐसी जगह जो हकीकत में मौजूद नहीं है।
एक मजेदार एक्सरासाइज
आइए अब मैं इन सातों शब्दों को जोड़कर एक सेंटेंस बना देता हूँ।
It will be serendipity that you decimate the nostalgia of entering a utopia where a muggle with triskaidekaphobia leads a quixotic life.
ये एक कठिन वाक्य है, जो ग्रामर के हिसाब से दुरुस्त है और केवल एक उदाहरण के रूप में बनाया गया है।
तो आज का 'करियर फंडा' है कि इंग्लिश इम्प्रूव करने के अनेक तरीकों में एक है वर्ड्स के ओरिजिन की स्टोरीज को समझना।
कर के दिखाएंगे!
इस कॉलम पर अपनी राय देने के लिए यहां क्लिक करें।
करिअर फंडा कॉलम आपको लगातार सफलता के मंत्र बताता है। जीवन में आगे रहने के लिए सबसे जरूरी टिप्स जानने हों तो ये करिअर फंडा भी जरूर पढ़ें...
1) ज्योतिराव और सावित्रीबाई फुले के जीवन से सबक:मजबूत नेतृत्व और दृढ़ संकल्प के साथ की थी महिला शिक्षा की शुरुआत
2) इकोनॉमिक्स के फील्ड में हैं कई सारे विकल्प:अर्थशास्त्री, फायनेंशियल एनालिस्ट से लेकर आंत्रप्रेन्योर तक बन सकते हैं
3) लिज्जत पापड़ की जसवंतीबेन से आत्मनिर्भर बनना सीखें:अपने आइडिया पर भरोसा रखें; असफलता से डरे बिना आगे बढ़ना जरूरी
4) बिजनेस फेल होने के 5 बड़े कारण:अच्छी प्लानिंग के साथ अच्छी टीम और फायनेंशियल मैनेजमेंट जरूरी
5) पेरेंट्स-बच्चों के बीच की गलतफहमी को दूर करना जरूरी:बर्बाद हो सकते हैं रिश्ते और करिअर; आपसी समझ है सबका हल
6) लिओनार्दो दा विंची से सीखिए क्रिएटिविटी के 5 सबक:नई चीजों को जानें, दुनिया को अलग नजरिए से देखें और बिना डरे आगे बढ़ें
7) इंग्लिश ग्रामर को आसान बनाइए:अंग्रेजी ग्रामर में आर्टिकल्स के इस्तेमाल को 9 रूल्स से समझें